Īlons Masks
Īlons Rīvs Masks (angļu: Elon Reeve Musk; dzimis 1971. gada 28. jūnijā) ir Dienvidāfrikas izcelsmes ASV uzņēmējs. Viņš ir plašāk zināms kā SpaceX dibinātājs un PayPal (sākotnēji X.com) līdzdibinātājs. SpaceX viņš ir uzņēmuma izpilddirektors un galvenais projektētājs, bet Tesla Motors viņš ir valdes priekšsēdētājs, izpilddirektors un produktu arhitekts. Īlons Masks ir arī SolarCity valdes priekšsēdētājs un bijis OpenAI dibinātājs un valdes loceklis. Īlonam Maskam ir bakalaura grāds ekonomikā, kas iegūts Pensilvānijas Universitātē, un otrs bakalaura grāds fizikā no tās pašas augstskolas.